Hvilken rolle spiller kosten for vægtøgning?
Kosten spiller en stor rolle, hvis du ønsker at tage på, og der kan være særlige hensyn, der skal tages, så du tager på på en sundhedsmæssig forsvarlig måde. Det kan derfor være en god idé at søge professionel hjælp hos en diætist til at træffe de rigtige valg, når du planlægger, hvad du skal have at spise. For at tage på i vægt er det nødvendigt, at du indtager flere kalorier, end du forbrænder. Din krop har brug for vigtige næringsstoffer i form af både fedt, kulhydrater, protein, vitaminer og mineraler. Det kan være svært at få dækket de basale behov, hvis appetitten er lille.